text: қарсақбай темір кендері тобы қарағанды облысы, синклинальдық ойпаңының батыс бөлігіндегі темір кентасты аймақта орналасқан. бойлық бағытта 200 км-ге дейін созылған және батысқа қарай 60-70° бұрышқа көлбеулене жатыр. осы құрылымда аса күшті, күрделі қатпарлықтар пайда болған. негізінен кварциттерден, жасыл түсті туфтекті, кварц-серицитті және тақтатастардан тұрады. темір кентастары қарсақбай шоғырының темірлі кварциттерінде шоғырланған. қарсақбай темір кендері тобындағы кеннің ішіндегі бастылары балбырауын темір кен орны мен керегетас кені. 100 млн. т-дан астам балбырауын кенінде кентас танабы (жалпы ұзындығы км, ені 300 м-ге дейін) қоры 500 млн. т-дан астам, керегетас кенінде кентас танабы (ұзындығы 200 м-дей, қалыңдығы 200 м-ге дейін) бар екені анықталды. мұндағы кентас минералдары гематит, мартит, магнетит. бейкентас минералдары кварц, серицит, хлориттер, кальцит, гипс. минералдық құрамына қарай қарсақбай темір кендері тобының кентасы (басқалардан басымы), кварцты мартитті болып келеді. кентастағы темірдің орташа мөлшері 34-37%. қоспалары: кремний тотығы (21-46%); күкірт (0,05-1,5%); фосфор (0,1-0,3%). кентасты байытудан алынған темір мөлшері 54-60%.